xS C. PLINII HIST. NAT. LIB. XXVI. 



Bechion , quae salvia , iv. 



XVII. Altra quibusdam salvia appellatur, similis 

 verbasco : conteritur ea et colata calefit , atque ita ad 

 tussim laterisque dolores bibitur : contra scorpiones 

 eadem et dracones marinos efficax. Contra serpentes 

 quoque ex oleo perungi ea prodest. Hyssopi fasciculus 

 cum quadrante mellis decoquitur ad tussim. 



Lateris et pectoris ac stomachi doloribus. 



XVIII. 7. Lateris et pectoris doloribus verbascum 

 cum ruta ex aqua : vettonicse farina bibitur ex aqua 

 calida. 



Stomachum corrobort scordotis succus : centau- 

 rium , gentiana ex aqua potae. Plantago aut per se 

 sumpta in cibo , aut cum lente , alicve sorbitione. 

 Vettonica alias gravis stomacho , vitia tamen sanat pota , 

 vel foliis commanducata. Item aristolochia pota : aga- 

 ricum manducatum siceum , ut ex intervallo merum 

 sorbeatur : nymphaea heraclia illita : peucedani succus. 

 Psyllion ardoribus imponitur : vel cotyldon trita cum 

 polenta, vel aizoum. 



Molon, sive syron : amomon, ni. 



XIX. Molon scapo est striato, foliis mollibus, parvis, 



